གོ་ལའི་ཁྱོན་གྱི་གནམ་གཤིས་ཇེ་དྲོ་དང་སའི་གོ་ལའི་ཕྱི་ངོས་སུ་ཁྱབ་པའི་དྲི་ངན་དབྱང་རླུང་རིམ་པར་གཏོར་རླག་ཐེབས་པ།མིའི་རིགས་ཀྱིས་བཟོས་པའི་བཟོ་ལས་གད་སྙིགས་དང་འཚོ་བའི་གད་སྙིགས་ཀྱིས་འབག་བཙོག་བྱེད་པ།རྒྱ་མཚོ་འབག་བཙོག་ཏུ་བཏང་བ།ཆར་བ་སྐྱུར་མོ་འབབ་པ།ས་ཆ་མང་པོ་བྱེ་ཐང་དུ་གྱུར་པ་སྒོས་རྩྭ་ཐང་མང་པོ་བྱེ་ཐང་དུ་གྱུར།རྨོ་ཞིང་སོགས་ཀྱི་ཆེད་དུ་ནགས་ཚལ་མང་པོ་སྐྲ་བཞར་བ་ལྟར་རྩ་མེད་དུ་བཏང༌།ཆུ་བོའི་བཞུར་རྒྱུན་ཆད།སྤང་ཤུན་མང་པོ་བཀོགཕྱུགས་རྩྭ་བཟང་པོ་ཇེ་ཉུང་དང་དུག་ལྡན་རྩྭ་ལྡུམ་ཇེ་མང་དུ་སོང༌།ཨ་བྲས་གང་སར་གནོད་པ་བཏང༌།ས་སྨུག་འཐིབས་པའི་ནམ་ཟླ་ཇེ་མང་དུ་གྱུར།འཁྱགས་ཀླུང་དང་འཁྱག་རོམ་ཇེ་ཉུང་ལ་སོང༌།མཚོ་དང་མཚེའུ་སྐམ་པ་མང༌།ཁ་བ་དང་ཐན་པ།བྱེ་རླུང་སོགས་རང་བྱུང་གནོད་འཚེ་ཇེ་མང་དུ་སོང༌།གང་འདོད་དུ་གསེར་དང་དབྱར་རྩྭ་དགུན་འབུ་རྐོ་བ།དཀོན་ཞིང་ཤི་ཉེན་ལ་འཕྲད་པའི་རི་སྐྱེས་དང་ཆུ་སྐྱེས་སྲོག་ཆགས་ལྐོག་གསོད་བྱས།མི་གྲངས་འཕར་མགྱོགས་པ།སྲོག་ཆགས་རིགས་ཉིན་རེ་བཞིན་ཇེ་ཉུང་དུ་འགྲོ་བ་སོགས་ལྟ་བུ་རེད།མིའི་རིགས་ཀྱིས་རང་བྱུང་ཁམས་ལ་གསར་གཏོད་བྱས་པ་དང་བསྟུན་རང་གི་ཕ་ཡུལ་སའི་གོ་ལའི་སྐྱེ་ཁམས་ཁོར་ཡུག་ལ་སྔར་མཆིས་མ་མྱོང་བའི་འབག་བཙོག་དང་གཏོར་རླག་བྱས་པར་མ་ཟད།ཐ་ན་ཕྱི་རབས་པའི་འཚོ་གནས་དང་འཕེལ་རྒྱས་ལའང་གནོད་པ་བསྐྱལ་ཡོད།